Katedral ng Berlin

Ang Katedral ng Berlin (Aleman: Berliner Dom), na kilala rin bilang, ang Ebanghelikong Kataas-taasang Parokya at Simbahang Kolehiyal, ay isang monumental na simbahang Ebanghelikong Aleman at dinastikong libingan (Pamilya Hohenzollern) sa Isla ng mga Pulo sa sentrong Berlin. Dahil sa pinagmulan nito bilang isang kapilya ng kastilyo para sa Palasyo ng Berlin, ilang mga estruktura ang nagsilbi upang tahanan ng simbahan mula noong mga 1400. Ang kasalukuyang simbahang kolehiyal ay itinayo mula 1894 hanggang 1905 sa pamamagitan ng utos ng Alemang Emperador na si Guillero II ayon sa mga plano ni Julius Raschdorff sa mga estilong muling pagbubuhay Renasimyento at Baroko. Ang nakatalang gusali ay ang pinakamalaking simbahang Protestante sa Alemanya at isa sa pinakamahalagang dinastikong libingan sa Europa. Bilang karagdagan sa mga serbisyo sa simbahan, ang katedral ay ginagamit para sa mga seremonya ng estado, mga konsiyerto, at iba pang mga pangyayari. Mula noong gibain ang seksiyon ng Pang-alaalang Simbahan (Denkmalskirche) sa hilagang bahagi ng mga awtoridad ng Silangang Alemanya noong 1975, ang Katedral ng Berlin ay binubuo ng malaking Simbahang Pangsermon (Predigtkirche) sa gitna, at ang mas maliit na Simbahang Bautismo and Matrimonyo (Tauf- und Traukirche) sa timog na bahagi at ang kriptang Hohenzollern (Hohenzollerngruft), na sumasaklaw sa halos buong basement. Nasira noong pambobombang Alyado noong Ikalawang Digmaang Pandaigdig, ang orihinal na interyor ng katedral ay ipinanumbalik noong 2002. Sa kasalukuyan ay mayroong talakayan tungkol sa pagpapanumbalik din ng makasaysayang panlabas. Mga tala Mga sanggunian Gottschalk, Wolfgang (1985). Altberliner Kirchen in Historischen Ansichten. Würzburg: Weidlich. ISBN 3-8035-1262-X. Kühne, Günther; Stephani, Elisabeth (1986) [1978]. Evangelische Kirchen in Berlin (ika-2nd (na) labas). Berlin: CZV-Verlag. ISBN 3-7674-0158-4. Mga panlabas na link Opisyal na website Berliner Dom at Sacred Destinations Berlin Cathedral at Panoramas of German Cities About the Berlin Cathedral, 1905–1995 Naka-arkibo 2011-10-01 sa Wayback Machine. Berlin webcam including view of Berlin Cathedral and the Palace of the Republic by Deutsches Historisches Museum Three-dimensional view of Berlin Cathedral (without plugin English, German, Spanish) Padron:Visitor attractions in Berlin